পাক সেনার উপর পাল্টা হামলা টিটিপি’র, মৃত ১১

ওয়েব ডেস্ক : গৃহযুদ্ধ পাকিস্তানে (Pakistan)। সম্প্রতি আফগান সীমান্তে বিদ্রোহ গোষ্ঠীর বিরুদ্ধে হামলা চালিয়েছিল পাক সেনা (Pak Army)। তার জেরে তেহরিক-ই-তালিবান পাকিস্তান (টিটিপি) (TTP) গোষ্ঠীর ১৯ জন সদস্যের মৃত্যু (Death) হয়েছিল বলে খবর। এবার পাল্টা হামলা চালাল টিটিপি। তার জেরে দুই অফিসার সহ ১১ জন পাক সেনার মৃত্যু হয়েছে বলে জানা যাচ্ছে।

সূত্রের খবর, এই ঘটনাটি ঘটেছে উত্তর-পশ্চিম পাকিস্তানের কুররাম জেলায়। সেখানে পাক সেনার উপর বোমা ছোড়া ও গুলি চালানো হয়। এর জেরে মৃত্যু হয় ১১ জন পাক সেনার (Pak Army)। ঘটনার পরেই হামলার দায় স্বীকার করেছে তালিবান।

আরও খবর : ভয়াবহ হামলা মায়ানমারে, মত্যু হল অন্তত ৪০ জনের!

প্রসঙ্গত, সম্প্রতি খাইবার পাখতুনখোয়ায় বিমান হামলা চালিয়েছিল পাক সেনা। ‘জঙ্গি’ নিধনে এই হামলা চালানো হয়েছিল বলে জানানো হয়েছিল পাক সরকারের তরফে। কিন্তু এই হামলার জেরে ৩০ জন সাধারণ নাগরিকের মৃত্যু (Death) হয়েছিল। তার মধ্যে ছিল একাধিক মহিলা ও শিশু। এবার পাল্টা হামলা চালানো হল টিটিপি’র তরফে। তার জেরে একাধিক পাক সেনার মৃত্যু হয়েছে।

তবে খাইবার পাখতুনখোয়া (Khyber Pakhtunkhwa) পাক সেনার এমন হামলা নতুন নয়। এর আগেও বহুবার এই অঞ্চলে হামলা চালানো হয়েছে। চলতি বছরের জুন মাসেও পাক সেনার বিরুদ্ধে খাইবার পাখতুনখোয়ায় হামলা চালানোর অভিযোগ উঠেছিল। সেখানকার সাধারণ মানুষের তরফে অভিযোগ করা হচ্ছে, ‘জঙ্গি’ নয়, বরং নিজেদের মানুষদের উপরেই হামলা চালানো হচ্ছে।